త్రివిక్రమ్ శ్రీనివాస్
త్రివిక్రమ్ శ్రీనివాస్ (ఆంగ్లం: Trivikram Srinivas) తెలుగు సినీ మాటల రచయిత మరియు దర్శకుడు స్వయంవరం (1999)ద్వారా మాటల రచయితగా తెరంగేట్రం చేసాడు. నువ్వే కావాలి, నువ్వు నాకు నచ్చావ్, మన్మథుడు వంటి సినిమాలకు కథ, స్క్రీన్‌ప్లే రచయితగా, అతడు, జులాయి, అత్తారింటికి దారేది వంటి సినిమాలకు దర్శకునిగా తెలుగు సినిమా రంగంలో సుప్రఖ్యాతుడయ్యారు. ఆయన ఆంధ్రా విశ్వవిద్యాలయం నుంచి న్యూక్లియర్ ఫిజిక్స్ లో బంగారు పతకం సాధించాడు. ఆయన సిరివెన్నెల సీతారామశాస్త్రి తమ్ముడి కూతుర్ని (సౌజన్య) వివాహం చేసుకున్నాడు. తెలుగు సినీ నటుల్లో ఆయనకు పవన్ కళ్యాణ్, సునీల్ ఆప్తమిత్రులు. ఇంకా దర్శకుడు విజయ భాస్కర్ కూడా మంచి స్నేహితుడే
ఆంధ్రప్రదేశ్ లోని భీమవరంలో ఆకెళ్ళ నాగ శ్రీనివాస శర్మ ( త్రివిక్రమ్ శ్రీనివాస్) జన్మించాడు. హైదరాబాద్ వెళ్ళిన తరువాత సునీల్ రూమ్ మేట్ గా ఉండేవాడు. గౌతంరాజు పిల్లలకు ఫిజిక్స్ ట్యూషన్ చెప్పడానికి సునీల్ త్రివిక్రమ్ ను కుదిర్చాడు. అతని టాలెంట్ చూసిన గౌతమ్ రాజు నిర్మాత టి. డి. వి. ప్రసాద్ కు పరిచయం చేసాడు. అతనితో క్లైమాక్స్ సీన్ రాయించాడు ప్రసాద్ . తరువాత దర్శకుడు విజయభాస్కర్ దగ్గర స్వయంవరం, నువ్వేకావాలి, నువ్వు నాకు నచ్చావ్, మన్మధుడు, మల్లీశ్వరి, జై చిరంజీవ వంటి చిత్రాలకు మాటల రచయితగా పనిచేసాడు. దీనితో పాటు చిరునవ్వుతో,నిన్నే ప్రేమిస్తా,వాసు,తీన్మార్ సినిమాలకు మాటలు రాసారు అలా తెలుగు ప్రేక్షకుల మదిలో "మాటల మాంత్రికుడు"గా ప్రసిద్ధి పొందాడు.
"నువ్వే నువ్వే" చిత్రంతో దర్శకునిగా తొలి ప్రయత్నం లోనే విజయం సాధించాడు. మహేష్ బాబు హీరోగా దర్శకత్వం వహించిన రెండవ చిత్రం "అతడు" మంచి విజయం సాధించడంతో త్రివిక్రమ్ కు బాగా గుర్తింపు వచ్చింది. హాలీవుడ్ స్థాయిలో కొన్ని సన్నివేశాలు ఉంటాయి. తరువాత జల్సా, ఖలేజా, జులాయి, అత్తారింటికి దారేది, సన్ అఫ్ సత్యమూర్తి, అ ఆ,అజ్ఞాతవాసి చిత్రాలకు దర్శకత్వం వహించాడు. వీటిలో ఖలేజా, అజ్ఞాతవాసి తప్ప మిగిలినవన్నీ ఘనవిజయాలు సాధించాయి. సాఫ్ట్ కామెడీ, రొమాంటిక్ కామెడీ లను చిత్రించడంలో సిద్ధహస్తుడు.
పంచ్ డైలాగులకు, విలువలతో కూడిన డైలాగులకు పెట్టింది పేరు.
2005: ఉత్తమ దర్శకుడు అతడు
2000: ఉత్తమ మాటల రచయిత చిరునవ్వుతో
2001: ఉత్తమ మాటల రచయిత నువ్వు నాకు నచ్చావ్
2002: ఉత్తమ మాటల రచయిత నువ్వే నువ్వే
2004: ఉత్తమ మాటల రచయిత మల్లీశ్వరి (2004 సినిమా)
2005: ఉత్తమ మాటల రచయిత అతడు
2015: బీ ఎన్ రెడ్డి పురస్కారం
పదునైన సంభాషణలకి త్రివిక్రం పెట్టింది పేరు. ఏ రసమైనా, సంభాషణ క్లుప్తంగా, ఆలోచన రేకెత్తించే విధంగా ఉంటుంది. అతని కలంలో నుండి వెండితెరపైకి జాలువారిన కొన్ని సంభాషణలు:
వెంకీ: నా ప్రార్థన మీకు కొంచెం కొత్తగా అనిపించొచ్చు...... ఎం. ఎస్. నారాయణ: కొత్తగా కాదు .... చాలా చెత్తగా వినిపించింది..... వెంకీ: మీరేం చేస్తుంటారు? ఎం. ఎస్: ఏం చేయాలో ఆలోచిస్తూ ఉంటాను. తొందరపడి ఏదో ఒకటి చేయటం నాకిష్టం ఉండదు. బాధలో ఉన్న వాడిని బావున్నావా అని అడగటం అవివేకం... బాగున్నవాడిని ఎలా ఉన్నావ్ అని అడగటం అనవసరం..
బయట పడటం లోనే పడటం ఉంది మనం పడద్దు లెగుద్దాం ఆశ కాన్సర్ ఉన్నవాడిని కూడా బ్రతికిస్తుంది భయం అల్సెర్ ఉన్నవాడిని కూడా చంపేస్తుంది నీకే తల నొప్పి తెస్తున్నాడంటే వాడెవడో అమృతాంజనమ్ అమ్మ మొగుడై ఉంటాడు.
రామలింగం: మీ అమ్మ తనకు గుర్తుంది మాత్రమే చెప్పింది. మీ అమ్మే కాదు, మనుషులంతా అంతే. లేకపోతే బ్రతకలేరు కదా! ఆనంద్: మీ అమ్మ తనకు గుర్తుంది చెప్పింది. మీ నాన్న తనకు తెలిసింది చెప్పాడు. కానీ నేను, జరిగింది చెప్పాను. జరిగిందంతా గుర్తుపెట్టుకోవలసింది నేనే!
వర్గం:పశ్చిమ గోదావరి జిల్లా ప్రముఖులు వర్గం:తెలుగు రచయితలు వర్గం:తెలుగు కళాకారులు వర్గం:నంది ఉత్తమ సంభాషణల రచయితలు వర్గం:తెలుగు సినిమా పాటల రచయితలు వర్గం:కోస్తాంధ్ర ప్రముఖులు వర్గం:సుప్రసిద్ధ ఆంధ్రులు